# data[].attributes.body
Dette læremiddel består af en skraldespand til eleverne, som indeholder opgaver fordelt på syv papirer. På pairerne står alt information eleverne har brug for. I det følgende vil intentioner, didaktiske overvejelser og vejledningen til forløbet blive gennemgået. Til sidste vil du finde en foreslået materialeliste.

Intention: Intentionen med undervisningsforløbet handler om at gøre eleverne opmærksomme på, hvor meget skrald der bliver smidt i naturen og hvordan dette påvirker naturen og dyrelivet.

Eleverne skal derfor selv ud og samle skrald, som de senere skal bruge til at lave en skulptur for at skabe opmærksomhed om problemet på skolen. Eleverne skal dokumentere deres proces undervejs, og til sidst give feedback til hinandens færdige produkter, samt evaluere undervisningsforløbet.

Eleverne kan også samle skrald hjemmefra, i klassen og på skolen.

Udover at blive opmærksomme på skrald i naturen, skal eleverne gøre sig erfaringer med rumlig kunst i form af skulpturer, samt gøre sig overvejelser om billeders kommunikative funktion.

Følgende mål er opstillet for forløbet med udgangspunkt i EMU:

Eleven kan formidle viden med billeder

Eleven har viden om layout og billeder kommunikative funktion indenfor andre fagområder

Eleven kan skabe en skulptur der har betydning for mennesker uden at have en praktisk funktion

# data[].attributes.headline
Materiale til eleverne - hvad får eleverne udleveret i skraldespanden? 

# data[].attributes.subject
Materiale til eleverne - hvad får eleverne udleveret i skraldespanden? 

# data[].attributes.body
Hver gruppe vil få uddelt en skraldespand som indeholder syv papirer med information omkring de forskellige opgaver. En oversigt over disse er som følgende:

1. Introduktion

2. Ud og saml skrald

3. Brainstorm*

4. Produktion*

5. Udstilling

6. Feedback

7. Evaluering*

*På papir 3, 4 og 7 er vedlagt QR-koder som eleverne skal bruge for at komme videre til Padlet. Du har også adgang til at se, hvad eleverne lave inde i Padlet.

Papir 3 - padlet:
https://padlet.com/mathilde_cecilie_windinge/yaghv1rz252x

Papir 4 - padlet:
https://padlet.com/mathilde_cecilie_windinge/aundezcfrfjh

Papir 7 - padlet:
https://padlet.com/mathilde_cecilie_windinge/6df55koztur9

# data[].attributes.body
I det følgende vil de didaktiske overvejelser blive gennemgået

Dette læremiddel tager udgangspunkt i de fem virksomhedsformer. Gennem forløbet vil eleverne opleve, bruge håndværk, arbejde med udtryk og kommunikation og løbende arbejde med deres analytiske evne (Christensen & Marxen, 2012).

Oplevelse:

Når eleverne arbejder med den oplevelsesmæssige virksomhed, er det vigtigt at deres oplevelser bygger på både en indre og ydre karakter. Eleverne skal motiveres gennem oplevelse, og ved brug af dette læremiddel, vil eleverne opleve det at bidrage til en bedre verden.

Oplevelse som virksomhed kommer til udtryk i dette læremiddel ved at eleverne skal kigge på fotografier af skrald i naturen, forholde sig til dem og tale om hvordan de oplever dem. Derudover skal eleverne i grupperne ud og finde skrald i naturen, de skal samarbejde og gå på opdagelse i deres nærområde og derved få en ydre oplevelse af deres omgivelser. Derudover har den billedskabende del af læremidlet et element af at skabe og udstille, denne form for oplevelse er både drevet af en indre og ydre oplevelse.

Håndværk:

I den håndværksmæssige virksomhedsform bliver eleverne præsenteret for forskelligt materiale, redskaber, teknikker og værktøjer, som de kan bruge i arbejdet med at fremstille deres skraldeskulptur.

Da intentionen med dette læremiddel er, at eleverne skal lave deres egne skraldeskulpturer, er det derfor hensigtsmæssigt at arbejde med den håndværksmæssige virksomhed. Eleverne bliver præsenteret for forskellige skralde-materialer, men også materialer de skal bruge til at opbygge deres skulptur.

Udtryk:

Eleverne bliver præsenteret for forskellige udtryksformer som fx video, tegning, foto og grafik. Eleverne skal herfra være i stand til at anvende disse formsprog, så de kan udtrykke egne oplevelser og holdninger differentieret. Udtrykkets virksomhed breder sig ud i dette læremiddel, da eleverne skal arbejde med skrald og skrald har i sig selv et meget stærkt udtryk; ser vi på emballage, logoer, farve og materialitet har hvert element og hvert stykke skrald sine fordele og ulemper. Eleverne skal være i stand til at se, hvad skaldet kan blive til og undersøge dets muligheder. Derudover skal eleverne mundtligt kunne udtrykke sig om de inddragede fotografier og tilslut i forløbet kunne fortælle og diskutere deres skralde-skulpturs udtryk.

Analyse:

Eleverne skal have mulighed for at beskrive, forstå og forklare billeder og visualitet og på den måde udvikle deres egen bevidsthed om forskellige måder at se på (blik). Det er her også vigtigt at eleverne udvikler en kritisk holdning til billeder og visualitet.

I læremidlet kommer denne virksomhed til udtryk i billedsamtale om fotografierne og analysen af de tre værker, her skal eleverne undersøge hvad værkerne er lavet ud af, deres placering og hvad det gør for værkets udtryk. Derudover skal de forholde sig til hvilket budskab værkerne indeholder. Eleverne skal tilslut i forløbet give feedback på hinandens skulpturer og her være kritiske om deres oplevelser af skulpturen og kunne italesætte dette.

Kommunikation:

Eleverne skal arbejde med at formidle og kommunikere til andre på forskellige måder. De skal kunne afkode visuelle meddelelser fra andre - både i og uden for skolen. På den måde udvikles udtryksmuligheder og formidlingsteknikker.

Den kommunikative virksomhedsform bliver også benyttet i dette læremiddel, da eleverne skal danne en skraldeskulptur, som skal formidle et budskab ud til verden om, hvor meget skrald der bliver smidt i naturen. Skraldeskulpturen skal give muligheden for at ‘tale for sig selv’ og på den måde kommunikere til modtageren. Eleverne skal derudover også give skulpturen en titel, som kan formidle skulpturens budskab og meningsskabende i forhold til dette.

Differentiering:

Undervisningsdifferentiering er et pædagogisk princip, hvor undervisningen planlægges således at elevernes forudsætninger og muligheder mødes i fællesskab (Brodersen & Gissel 2015:193).

For at møde elevernes forudsætninger og muligheder er der fokus på differentiering af aktiviteterne som er baseret på forskellige metoder hvor forskellige arbejdsformer inddrages. Eleverne får mulighed for blandt andet at observere og fortolke, bruge deres fantasi. Der er mulighed for at kommunikere gennem forskellige midler herunder tale, tegning eller skrivning.

Eleverne får alt materialet udleveret fra start, hvilket betyder at de kan gå videre til næste opgave, når de er færdige.

Gruppearbejde:

Eleverne skal lave projektet i grupper. Læring er en social proces der finder sted i interaktion med andre og det er vigtigt at der gives plads til at eleverne lære med og af hinanden. Rammesætningen af undervisningen støtter op om dette og aktiviteterne giver mulighed for at deltage og bruge hinanden i deres læring (Meineche, 2015).

I vores brugerundersøgelse undertrykker en elev, at hun synes det er givende at arbejde sammen, da hun synes “der kommer flere gode indput end hvis man bare er alene”.

Det er lærerens ansvar at strukturere og rammesætte grupperne således at de kan fungere optimalt. Dette kan administreres af læreren eller eleverne - det må være op til den enkelte lærer som kender elevgruppen bedst.

# data[].attributes.body
I det følgende vil der blive gennemgået hvordan forløbet kan forløbe samt hvilke overvejelser du som lærer kan gøre sig. Disse er delt ind i ‘introduktion’, ‘Under forløbet’, ‘afslutning’ og ‘evaluering. Disse giver forslag til, hvordan du som lærer bør forhold dig og bygge forløbet op.

Vi har ikke sat en fast tid af til forløbet, da alle børnegrupper arbejder forskelligt. Det er op til dig, hvordan tid forløbet skal tage. Vi ville regne med 6-8 lektioner.

Introduktion

Start med en klassesamtale omkring billederne som viser skrald i naturen for at spore eleverne ind på hvad der skal arbejdes med det næste stykke tid.

https://docs.google.com/document/d/1KlzVWBc8MLmX9-o8__kWgBfFrpnmExJc7Mq3mf5AgNA/edit?usp=sharing

Klassesamtalen kan være baseret på følgende spørgsmål:

Hvad ser I på fotografiet?

Får I associationer til noget I har set før?

Hvordan får I det, når I kigger på fotografiet?

Eleverne kan med fordel tale to og to først og så en fælles opsamling således at alle får mulighed for at komme til orde.

Præsenter derefter programmet samt målene for eleverne. Vis skraldespanden og gennemgå hvad den indeholder. Fortæl at eleverne skal dokumentere deres proces gennem hele forløbet.

Eleverne skal deles i grupper. Dette kan læreren administrere eller lade eleverne bestemme.

Når grupperne er delt og grupper har fået hver deres skraldespand har eleverne den information de skal bruge for at komme godt i gang og din rolle vil være mere vejledende i resten af forløbet.

Under forløbet

Under forløbet vil din rolle være med vejledende. Det er en god idé er ‘tjekke ind’ med hver gruppe i slutningen og i starten af hver lektion for at se og tale om deres proces samt hvor langt de er kommet.

Du må aftale med eleverne hvor du ligger materialer som er til rådighed.

Du kan med fordel også tage nogle gruppers overvejelser og skulpturer, som er proces, op og analysere dem med eleverne for at hjælpe dem på vej, hvis du føler, at der er behov for det.

Afslutning

Når eleverne er færdige med deres skulpturer skal navngive deres skulptur. Tal med eleverne om, hvad navngivning kan gøre for betydningen af hvordan skulpturen forstås.

Efterfølgende skal eleverne rundt og se hinandens skulpturer og give feedback. Spørgsmålene ligger i materialet til eleverne (se papir 6).

En opsamling i klassen efterfølgende ved brug af Padlet er en fordel.

Evaluering

Eleverne skal evaluere forløbet. Dette gøres i en Padlet som du efterfølgende har adgang til. Du kan vælge om eleverne skal gøre det gruppevis eller individuelt. Spørgsmålene i evalueringen er baseret på elevernes egen holdning. Du kan altid tilføje spørgsmål, hvis du ønsker at evaluere på noget andet.

Spørgsmålene er som følger:

Hvad har været det bedste ved forløbet?

Hvad har været det mest udfordrende?

Er der noget du ville ønske der var blevet gjort anderledes? Hvad?

Hvad tager du med videre til næste gang du skal lave en skulptur?

God arbejdslyst til dig og dine elever!

# data[].attributes.body
Materialer til skulpturen:

Skrald

Lim

Ståltråd

Hønsenet

Handsker og pose til indsamlingen af skrald

Andet:

Kamera (mobil/ipad)

QR-kode scanner (mobil/ipad)

Papir (tegnepapir)

Blyant